
ОБЯВЛЕНИЕ


Регионална дирекция по горите  - Пловдив, гр. Пловдив, бул. „Санкт Петербург” №57, тел. 032/275070,  на основание чл. 10а, ал. 1 от Закона за държавния служител, чл. 4, ал.1 и чл.13, ал. 1 от Наредбата за провеждане на конкурсите и подбора при мобилност на държавни служители и Заповед № РД05-163/24.08.2026 г. на Директора на Регионална дирекция по горите – Пловдив.
ОБЯВЯВА КОНКУРС:

· За длъжността - Старши горски инспектор -1 щатна бройка, в дирекция „Горско стопанство” на РДГ- Пловдив, длъжностно ниво 10, експертно ниво 6.

I. Минимални изисквания, предвидени в нормативните актове за заемане на длъжността „Старши горски инспектор“, Дирекция „Горско стопанство” в РДГ- Пловдив са:
     1. Кандидатите да отговарят на условията по чл.7, ал.1 и ал.2 от Закона за държавния служител, а именно:
А) За държавен служител може да бъде назначено лице, което:

- е български гражданин, гражданин на друга държава - членка на Европейския съюз, на друга държава - страна по Споразумението за Европейското икономическо пространство, или на Конфедерация Швейцария;

-  е навършило пълнолетие;
-  не е поставено под запрещение;

-   не е осъждано за умишлено престъпление от общ характер на лишаване от свобода;

-  не е лишено по съответен ред от правото да заема определена длъжност;

- отговаря на минималните изисквания за степен на завършено образование и ранг или професионален опит, както и на специфичните изисквания, предвидени в нормативните актове за заемане на съответната длъжност.

Б) Не може да бъде назначавано за държавен служител лице, което:
- би се оказало в йерархическа връзка на ръководство и контрол със съпруг или съпруга, с лице, с което е във фактическо съжителство, роднина по права линия без ограничения, по съребрена линия до четвърта степен включително или по сватовство до четвърта степен включително;

- е едноличен търговец, неограничено отговорен съдружник в търговско дружество, управител, търговски пълномощник, търговски представител, прокурист, търговски посредник, ликвидатор или синдик, член на орган на управление или контрол на търговско дружество или кооперация;

- е народен представител;

- е съветник в общински съвет - само за съответната общинска администрация;

- заема ръководна или контролна длъжност в политическа партия;

-  работи по трудово правоотношение, освен като преподавател във висше училище;

  работи по друго служебно правоотношение, освен при условията на чл. 16а, ал. 4 или чл. 81б от ЗДСл;
2. Степен на образование: висше лесовъдско образование с минимална образователна степен „бакалавър“ по специалност съгласно т.5 на § 1 от Допълнителните разпоредби на Закона за горите ”;
3. Професионален опит – 1 /една/ година, по специалността или в области, свързани с функционалните задължения на длъжността; 
4. Ранг –IV ( четвърти ) младши;

II. Допълнителни изисквания за длъжността:

      1.   Компютърни умения- MS Office и работа с информационни системи.
       2.   Да познава и прилага действащата и касаещата горското и ловно стопанство нормативна уредба; вътрешноведомствените указания и подзаконови нормативни актове- наредби, инструкции, правилници и други.
III. Специфични изисквания за заемане на длъжността, предвидени в нормативни актове: 
Съгласно чл.30, ал.1 от Наредба №1 /30.01.2012г. за контрола и опазването на горските територии. За старши горски инспектор може да бъде назначено лице, което:

1. е навършило 18 години;

2. има придобито висше лесовъдско образование;

3. не е осъждано за умишлено престъпление от общ характер, не е освободено от наказателна отговорност за извършено умишлено престъпление от общ характер с налагане на административно наказание по чл. 78а от Наказателния кодекс;

4. притежава свидетелство за правоуправление на моторно превозно средство (МПС) - не по-ниска от категория "В";

5. не страда от психически заболявания;

6. през последните три години не е настанявано принудително в лечебно заведение по глава пета, раздел II от Закона за здравето и не е лекувано за употреба на наркотични вещества;

7. срещу него не е образувано наказателно производство за умишлено престъпление от общ характер;

8. през последните три години не е нарушавало обществения ред три или повече пъти, за което са му налагани административни наказания;

9. спрямо което през последните три години не са налагани мерки за защита по Закона за защита от домашното насилие;

10. не е с трайно намалена трудоспособност.
IV. Начинът за провеждане на конкурса е чрез решаване на тест, който включва въпроси, свързани с професионалната област на длъжността, устройството и функционирането на администрацията и интервю / чл.33, ал.1, т.1 и чл.34, ал.1 от Наредбата за провеждане на конкурсите и подбора при мобилност на държавни служители /.
V. Етапи на провеждане:

1. Подаване на документи за участие в конкурсната процедура.

2. Допускане на кандидатите по документи.

3. Обявяване на допуснати и недопуснати кандидати.

4. Провеждане на конкурса:

4.1. Първи етап: решаване на тест.
4.2. Втори етап: провеждане на интервю с издържалите успешно теста 
4.3. Трети етап: окончателно класиране.
Забележка: Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.
VI. Необходимите документи, които следва да бъдат представени от кандидатите за участие в конкурса са: 

1. Заявление за участие по образец /Приложение № 3 към чл. 17, ал. 2 от Наредба за провеждане на конкурсите и подбора при мобилност на държавни служители (НПКПМДС)  /Обн. ДВ, бр. 97 от 10.12.2019 г./;

 2. Декларация по чл. 17, ал. 3, т.1 от НПКПМДС от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност; 

3. Копия от документи за придобитата образователно-квалификационна степен, допълнителна квалификация и правоспособност, които се изискват за длъжността; ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

4. Копия от съответните официални документи, удостоверяващи продължителността на професионалния опит - трудова книжка, служебна книжка, осигурителна книжка, документ в превод на български език, заверен по съответния ред, удостоверяващ извършване на дейност в чужбина (в случай, че кандидатът има подобен професионален опит).

5.  Автобиография европейски формат – CV;
6. Медицинско свидетелство от лечебно заведение, удостоверяващо, че лицето:

а) не страда от психически разстройства;

б) през последните три години не е настанявано принудително в лечебно заведение по глава пета, раздел II от Закона за здравето и не е лекувано за употреба на наркотични вещества;

7. Документ от районния съд по местоживеене, удостоверяващ, че:

а) срещу лицето няма наложени мерки за защита по Закона за защита от домашното насилие;

б) лицето не е нарушавало обществения ред три или повече пъти, за което са му налагани административни наказания;

8. Копие от свидетелство за управление на моторно превозно средство;

9. Медицинско свидетелство.

10. Копия на други документи по преценка на кандидата;

*За участие в конкурс се допуска и кандидат, който не е получил документа по т. 6, буква "б" и т. 7, но представи декларация по образец (приложение № 11) към чл. 31, ал.4 от НКОГТ.
VII. Кратко описание на длъжността по длъжностна характеристика –осъществяване на контрол по опазване на горските територии; контрол по изпълнение на предвидените противопожарни мерки и мероприятия в горските територии; организиране и контролиране на работата на горските инспектори; изготвяне на ежемесечни сведения за нарушения в горските територии, както и за възникналите пожари; изготвяне на становища, доклади и отговори, даване на консултации и предписания по възникнали проблеми, като ги анализира и предлага начини за решаването им.
VIII. Минимален размер на основната месечна заплата (ОМЗ) – 620.20 (шестстотин и двадесет евро и 20 евро цента) евро., като размерът на ОМЗ ще бъде определен в зависимост от професионалният опит на държавния служител, съгласно чл. 67, ал.4 от Закона за държавния служител и Наредбата за заплатите на служителите в държавната администрация.

IX. Документите следва да бъдат представени в “Деловодството” на РДГ – Пловдив, бул. ”Санкт Петербург” № 57, всеки работен ден от 08:00 до 17:00 часа, лично от всеки кандидат или чрез пълномощник в 10 /десет/ дневен срок от деня на публикуване на обявлението за провеждане на конкурса в регистъра по чл. 61, ал. 1 от Закона за администрацията, в специализиран сайт или портал за търсене на работа и на интернет страницата на РДГ – Пловдив. 

Документите по т. VI може да се подават по електронен път чрез електронна поща на адрес: rugplovdiv@iag.bg или rdgplovdv@gmail.com, като в този случай заявлението пo т. VI.1 и декларацията по т.VI.2 следва да бъдат подписани от кандидата с електронен подпис.

X. При успешно подаване на документите на кандидатите се издава входящ номер и се предоставя длъжностна характеристика за конкурсната длъжност.
XI. Списъците или други съобщения във връзка с конкурса ще се обявяват на интернет страницата на РДГ - Пловдив  раздел „Работа“  http://www.plovdiv.iag.bg/jobs/lang/1/page/1/archive    и  на информационното табло в Регионална дирекция по горите, гр. Пловдив, бул. “Санкт Петербург“ № 57.
XII. Регионална дирекция по горите - Пловдив не заплаща пътни разходи от местоживеене до месторабота.
